Ex lex

Ex lex („mimo zákon“) je latinský právny výraz, ktorý znamená mimo zákona.ex lex. In Peciar, Štefan. Slovník slovenského jazyka. III. P – R. Bratislava : Vydavateľstvo Slovenskej akadémie vied, 1963. Používa sa napr. vo výraze stav ex lex, ktorý označuje stav osoby, ktorá nie je pod ochranou zákona.ex lex. In Balážová, Ľubica – Bosák, Ján (eds.). Slovník cudzích slov: akademický. 2. dopl. a prepr. vyd. Bratislava : Slovenské pedagogické nakladateľstvo – Mladé letá, 2005. ISBN 80-10-00381-6. Ide o historický výraz (v súčasných právnych systémoch sa tento inštitút neuplatňuje). Napr. v starovekom Ríme (počas diktátorstva Lucia Cornelia Sullu a počas druhého triumvirátu z nariadenia Marca Antonia) išlo o osoby zahrnuté na proskripčnú listinu, ktoré boli aktom jej vyhlásenia postavené mimo zákon a zbavené právnej i sakrálnej ochrany, tzn. proskribované osoby mohli byť usmrtené a ich vrahovia boli vopred amnestovaní..proskripce. In Marek, Václav – Oliva, Pavel – Charvát, Petr. Encyklopedie dějin starověku. Praha : Libri, 2008. ISBN 978-80-7277-201-8, s. 367.

 Referencie 

 Externé odkazy 


 Pozri aj 
 proskripcia
 psanec

Kategória:Latinské výrazy